OzLabs/hebrew-wiki-articles huggingface dataset:
מחמוד חסן

מחמוד איברהים חסן (נולד ב-1 באוקטובר 1994) הידוע יותר בכינויו טרזגה הוא כדורגלן מצרי המשחק בעמדת הקשר בטרבזונספור ובנבחרת מצרים.

==קריירת מועדונים==

חסן גדל במחלקת הנוער של אל אהלי קהיר. את הופעת הבכורה שלו בקבוצה ערך במסגרת ליגת האלופות של אפריקה לשנת 2012. בעקבות כישוריו הרבים וסגנון המשחק שלו אשר הזכירו את דויד טרזגה הצרפתי, קיבל המצרי את הכינוי טרזגה.

באפריל 2013 הוצע לו ללכת לניס הצרפתית לאחר שהרשים מאוד באליפות אפריקה עד גיל 20. בדצמבר 2013 הוא קושר למועדונים אירופאים מעוטרים בדמותם של סלטיק ונוטינגהאם פורסט.

באוגוסט 2015 טרזגה צורף בהשאלה לאנדרלכט עם אופציית רכישה בסוף העונה. את הופעת הבכורה שלו במדי הקבוצה ערך ב-27 בדצמבר 2015 נגד וסטרלו כאשר נכנס כמחליף בדקה ה-82.

כבר במרץ 2016 אנדרלכט הודיעה על מימוש אופציית הרכישה של טרזגה ורכשה אותו מאל אהלי בעבור סכום משוער של 2.2 מיליון אירו ובחודש מאי המעבר הפך לרשמי.

בעונת 17–2016 שיחק בהשאלה במדי מוסקרון ורשם ארבעה שערים בעשרים הופעות. בעונת 2017 הושאל לקסימפשה הטורקית. בקיץ 2018 חתם באופן קבוע בקסימפשה. ביולי 2019 חתם באסטון וילה מהפרמייר ליג.

ב-4 ביולי 2022 נמכר לטרבזונספור מאסטון וילה תמורת 4 מיליון אירו.

==נבחרת מצרים==
ב-30 באוגוסט 2014 טרזגה ערך את הבכורה שלו במדים הלאומים של מצרים כאשר הוא בן 19 ועשרה חודשים בלבד. מאז הוא היה לחלק קבוע בהרכב של הפרעונים. הוא נבחר על ידי המאמן הקטור קופר לשחק בקביעות בהרכב הפותח של המצרים במסגרת גביע אפריקה לאומות 2017.

נכלל בסגל נבחרת מצרים לטורניר גביע אפריקה לאומות 2023.

==תארים==
;לאומיים
* גביע אפריקה לאומות עד גיל 20 לשנת 2013
* סגנית גביע אפריקה לאומות 2017

==קישורים חיצוניים==

==הערות שוליים==

קטגוריה:כדורגלנים מצרים
קטגוריה:קשרי כדורגל מצרים
קטגוריה:כדורגלני אל-אהלי (קהיר)
קטגוריה:כדורגלני אנדרלכט
קטגוריה:כדורגלני מוסקרון
קטגוריה:כדורגלני קסימפאשה
קטגוריה:כדורגלני אסטון וילה
קטגוריה:כדורגלני טרבזונספור
קטגוריה:כדורגלני נבחרת מצרים
קטגוריה:כדורגלני גביע אפריקה לאומות 2017
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:ספורטאים זרים בבלגיה
קטגוריה:ספורטאים זרים בטורקיה
קטגוריה:ספורטאים זרים באנגליה
קטגוריה:מצרים שנולדו ב-1994
קטגוריה:כפר א-שיח': כדורגלנים
עזרא דניאל

ביקור של [[ראש ממשלת עיראק, ג'עפר אל-עסכרי, בבית הספר רחל שחמון. משמאל לימין:מְנַהֵל, עזרא מנחם דניאל, מפקח בתי הספר א ברוטמן, ג'עפר אל-עסכרי (ראש ממשלת עיראק), אברהם נאהום, טהסין קוודרי, שאול סולימאן.]]
הסנאט העיראקי בשנת [[1933. עזרא מנחם דניאל עומד בקצה הימני.]]
עזרא מנחם דניאל (בערבית: عزرا مناحيم دانيال; 1874, בגדאד - 3 במרץ 1952, בגדאד) היה פילנתרופ וסנטור יהודי עיראקי, בנו של הסנטור מנחם צאלח דניאל.

==קורות חיים==
נולד בבגדאד בשנת 1874 והיה לחבר המועצה המנהלית של הוילאייט של בגדאד מ-1901. ב-1932 ירש את מקומו של אביו כסנאטור וכיהן שם עד פטירתו. היה גם חבר פעיל של ארגון הסהר האדום, אגודת התעופה העיראקית, והאגודה למלחמה בשחפת. בנוסף להקמת מועדון ספורט לסטודנטים יהודים, המודרני ביותר באותה העת בבגדאד (שנתפס בידי הממשלה אחרי מלחמת ששת הימים ומאז משמש מועדון צבאי), הפעיליות הפילנתרופיות של דניאל כללו פתיחת בית חולים בבית משפחתו, ופרויקט להצגת שיטות חקלאות חדשות. כסנטור, הוא התנגד להרחבת סמכויות המלוכה, וגינה את דרישת הממשל כלפי היהודים שעזבו את המדינה לוותר על אזרחותם.

נצרב בזיכרון של יהודי עיראק, על שהיה בין היחידים שיצא בנאום פומבי בסנאט כנגד הממשל בנושא היהודים. דניאל נאם נאום חריף ואף העז לגדף את ממשלת נורי א-סעיד וסאלח ג'בר, על אשר בגדו באזרחים העיראקים היהודיים ומכרו אותם. הנאום בן 4 עמודים הופיע בעיתון "אלאהלי".

נפטר ב-1952.

==הערות שוליים==

קטגוריה:פוליטיקאים יהודים עיראקים
קטגוריה:נדבנים יהודים עיראקים
קטגוריה:יהודים חברי הפרלמנט העיראקי
קטגוריה:ילידי 1874
קטגוריה:נפטרים ב-1952
מספר פורייה

בפיזיקה והנדסה, מִסְפַּר־פוּרְיֶה (Fourier number, מסומן ב־Fo), הקרוי על שם ז'אן-בטיסט ז'וזף פורייה, הוא גודל חסר ממד המאפיין את אופן מעבר החום. בהגדרה, מספר פורייה הוא היחס בין שיעור המעבר בפעפוע או הולכה לשיעור כמות החום (אנרגיה תרמית) או החומר (חלקיקים). מספר זה הוא תולדה של הפיכת משוואת החום (הידועה גם בשם חוק פורייה) או את חוק הפעפוע השני של פיק (משוואת הפעפוע) לחסרות ממדים, והוא משמש יחד עם מספר ביו לנתוח תופעות מעבר חום וחומר תלויות הזמן.

== הגדרה ==
באופן כללי מספר פורייה מוגדר כך:

:<math display="block">\mathrm{Fo} = \frac{ \text{diffusive transport rate} }{ \text{storage rate} }</math>

מספר פורייה בהקשרים תרמים, Fo<sub>h</sub>, מוגדר על ידי יחס שיעור הולכת החום לשיעור אגירת האנרגיה התרמית:

:<math display="block">\mathrm{Fo}_h = \frac{\alpha t}{L^2}</math>

כאשר:
* <math>\alpha = \tfrac{k}{c_p \rho}</math> הוא מקדם הדיפוזיה התרמית (ביחידות SI: m<sup>2</sup>/s)
* t הוא אופייני זמן (s)
* L הוא אורך שדרכו מתרחשת הולכה (m)
עבור מעבר מסה על ידי דיפוזיה מוגדר באופן מקביל מספר פורייה למסה, Fo<sub>m</sub>, כך:

:<math display="block">\mathrm{Fo}_m = \frac{D t}{L^2}</math>

כאשר:
* D הוא מקדם הדיפוזיה (m<sup>2</sup>/s)
* t הוא זמן אופייני (s)
* L הוא אורך בקנה מידה אופייני לבעיה (m)

== גזירה ושימוש ==
את שתי הצורות של מספר פורייה שהוגדר לעיל ניתן למצוא על ידי הפיכת המשתנים של משוואת הדיפוזיה התלויה בזמן לחסרי ממדים. 
נגזור לדוגמה את מספר פורייה להעברת חום, Fo<sub>h</sub>. ממשוואת החום בממד אחד, שהיא:

:<math display="block">\frac{\partial u}{\partial t} = \alpha \frac{\partial^2u}{\partial x^2}</math>

נניח כי נתון מוט באורך L המחומם מטמפרטורה ההתחלתית, T<sub>0</sub>, על ידי קביעת טמפרטורה גבוהה יותר, T<sub>L</sub>, בנקודה x=L. והתפלגות הטמפרטורה המקוזזת ("טמפרטורה" חסרת ממדים), u, מוגדר על ידי<math>u = \tfrac{T - T_L}{T_0 - T_L}</math>, כך ניתן לסדר מחדש את המשוואה הדיפרנציאלית לצורה חסרת ממדים לחלוטין:

:<math display="block">\frac{\partial u}{\partial (\alpha t/L^2)} = \frac{\partial^2 u}{\partial (x/L)^2}</math>

ה"זמן" חסר הממדים במשוואה זו, מגדיר את מספר פורייה, Fo<sub>h</sub> = &#x3B1;t/L<sup>2</sup>.

ניתן לבצע את אותו אלגוריתם על חוק הדיפוזיה השני של פיק ולגזור ממנו את מספר הפורייה למסה, Fo<sub>m</sub>, ולהחיל אותו על בעיות מעבר מסה תלויות זמן, בהתאם.

עבור בעיות הולכה במצב לא־תמידי במוצקים (הסעה משתנה בזמן), מספר פורייה משמש לעיתים קרובות כפרמטר זמן לא־ממדי. יחד עם מספר ביו, ניתן להשתמש במספר פורייה כדי לקבוע את החימום או קירור של העצם. אם מספר ביו קטן מ־0.1, אז ניתן לטפל במערכת כולה כבעלת טמפרטורה אחידה. המשוואה הבאה, הנגזרת מתולדה של מספרי ביו ופורייה, משמשת להעריך את הזמן בו הגוף יגיע לטמפרטורה מסוימת:

: <math display="block">t = \frac{\rho c_p V}{h A} \ln\!\left(\frac{T_0 - T_\infty}{T - T_\infty}\right)</math>

כאשר T היא טמפרטורת העצם בזמן t, וְ־T<sub>0</sub> היא הטמפרטורה ההתחלתית, <sub>∞</sub>T היא הטמפרטורה של מאגר הזורם, V הוא הנפח של העצם, A הוא שטח הפנים שלו, וְ־h הוא מקדם הסעת החום של זורם במערכת הנתונה.

== ראו גם ==
* מספר ביו
* הסעה
* הולכת חום
* משוואת חום
* דיפוזיה מולקולרית
* זמן שהייה (residence time)

== לקריאה נוספת ==
* 

קטגוריה:תרמודינמיקה
קטגוריה:גדלים פיזיקליים חסרי ממדים
הגדרת דף

"הגדרת דף II" (1978) הוא הדפס שנעשה על ידי האמן הישראלי-אמריקאי מיכאל גיטלין.

==תיאור==
סדרת ההדפסים "הגדרת דף" נוצרה בשנת 1978 בסדנת ההדפס ירושלים בטכניקה של דפוס בלט ובמהדורה בת 15 עותקים. זה הוא הדפס מופשט, המאזכר את יצירתו הפיסולית של האמן בשנים אלו. בסדרה זו הטביע האמן פלטת מתכת חתוכה לשתיים על גיליון הנייר ויצר פס בצבע שחור. "שבירתו" של הפס יצרה קומפוזיציה דינאמית שביקשה לבחון את גבולות משטח הנייר. מרדכי עומר טען כי בחינת יחסים אלו ביקשה "לחדד את המודעות למעמדה האונטולוגי הסבוך של עבודת האמנות וליחסיה עם הצופה".

==הערות שוליים==

קטגוריה:סדנת ההדפס ירושלים
קטגוריה:מוזיאון תל אביב לאמנות: יצירות אמנות
קטגוריה:הדפס ישראלי
קטגוריה:תצריבים
קטגוריה:יצירות משנת 1978
קטגוריה:מוזיאון תל אביב לאמנות: הדפסים
גבעת הרדיו

גבעת הרדיו (באנגלית: Wireless Hill) היא גבעה תלולת מדרונות ובפסגתה רמה מישורית, התופסת את רוב הכף הצפוני בקצה הצפוני של האי התת-אנטארקטי מקווארי שבאוקיינוס הדרומי, בערך בחצי הדרך בין אוסטרליה לאנטארקטיקה. הנקודה הגבוהה ביותר שלה מתנשאת כ-100 מטר מעל גובה הים והיא מתחברת אל האי הראשי באמצעות לשון יבשה נמוכה וצרה, המוצפת מדי פעם בגלי הים בסערות עזות. תחנת האי מקווארי, שמפעילה התחנה האנטארקטית של אוסטרליה והיא המקום היחיד המיושב דרך קבע על האי, שוכנת בקצה הצפוני של לשון היבשה למרגלות גבעת הרדיו. הגבעה קרויה כך משום ששם הוצבה בראשית הדברים תחנת ממסר אלחוטית, כחלק מקשר הרדיו הראשון לאנטארקטיקה.

== תחנת השידור בגבעת הרדיו ==
תחנת הרדיו, בראשותו של המטאורולוג ג'ורג' איינסוורת', הוקמה כחלק ממשלחת אוסטרלאסיה לאנטארקטיקה בהנהגת דאגלס מוסון, במטרה לספק קשר רדיו בין הבסיס העיקרי של המשלחת באנטארקטיקה בכף דניסון, מפרץ קומונוולת', לבין הובארט, טסמניה. היא כללה צריף רדיו, חדר מנוע ואנטנות שידור, שהוקמו בראש הגבעה. הציוד במקום כלל משדר ניצוץ של 1.5 קילוואט מתוצרת חברת טלפונקן הגרמנית את הכוח לשידורי הרדיו סיפק גנרטור שהונע על ידי מנוע מתוצרת דה דיון-בוטון.

אנשי הטלגרף על האי מקווארי, ארתור סוייר וצ'ארלס סאנדל, השתמשו בקוד מורס בתדר גבוה. השידור הראשון של התחנה נעשה אל מקלט אחר על האי ב-17 בינואר 1912. התקשורת הראשונה בין האי לבין העולם החיצון התקיימה ב-13 בפברואר 1912, עם רדיו סידני ועם אוניות. לאחר מכן שלחה התחנה דיווחי מזג אוויר יומיים לוולינגטון (ניו זילנד). הקשר עם מפרץ קומונוולת' הוקם לבסוף באפריל 1913. ב-1913 נמסרה השליטה בתחנה לשירות המטאורולוגי של אוסטרליה, שהמשיך לתפעל אותה עד 1948, כשהמשלחות החקר הלאומית של אוסטרליה לאנטראקטיקה הסדירו נוכחות קבועה על האי.

==הערות שוליים==

קטגוריה:אנטארקטיקה: גאוגרפיה
קטגוריה:תחנות רדיו
ג'ושגון דינייב

ג'ושגון דינייב (באזרית: Coşqun Diniyev; נולד ב-13 בספטמבר 1995 בבאקו שבאזרבייג'ן) הוא כדורגלן אזרי, המשחק בעמדת הקשר האחורי בקבוצת זירה מליגת העל האזרית ובנבחרת אזרבייג'ן.

==קריירת מועדונים==
דינייב החל את הקריירה המקצועית שלו באינטר באקו מליגת העל האזרית. ב-18 בנובמבר 2012 ערך דינייב את הופעת הבכורה שלו במועדון, כשנכנס כמחליף בדקה ה-88 בניצחון 0–2 על טוראן טובוז במסגרת המחזור ה-13 בליגה. הוא ערך שתי הופעות בלבד בעונת . בעונת ערך דינייב שבע הופעות ליגה נוספות. בעונת הפך דינייב לשחקן הרכב קבוע במועדון, וערך 26 הופעות ליגה. ב-12 בספטמבר 2014 הבקיע דינייב את שער הבכורה שלו במועדון, שער בניצחון 1–3 על אראס נחצ'יבאן במסגרת המחזור החמישי בליגה. הוא הוסיף שער ליגה גם במחזור הבא, וסיים את העונה עם שני שערי ליגה.

לקראת עונת עבר דינייב לקרבאך, גם היא מליגת העל האזרית. ב-15 ביולי 2015 הוא ערך את הופעת הבכורה שלו במועדון, כשנכנס כמחליף בדקה ה-74 בתיקו 0-0 נגד רודאר פלייבליה במסגרת סיבוב המוקדמות השני של ליגת האלופות. ב-10 באוגוסט ערך דינייב את הופעת הבכורה שלו בליגה במדי המועדון, כששיחק 90 דקות בתיקו 2-2 נגד גבאלה במסגרת המחזור הראשון בליגה. ב-20 בספטמבר הבקיע דינייב את שער הבכורה שלו במועדון, שער בפנדל בדקה ה-38 בניצחון 2–3 על קפאז, אותה מאמן אביו שאהין דינייב, במסגרת המחזור החמישי בליגה. ב-1 באוקטובר ערך דינייב את הופעת הבכורה שלו במפעל אירופי, כשנכנס כמחליף בדקה ה-68 בניצחון 0–1 על אנדרלכט במסגרת שלב הבתים של הליגה האירופית. בסך הכל ערך דינייב 32 הופעות ליגה בעונת , בה זכתה קרבאג באליפות אזרבייג'ן. ב-25 במאי 2016 נכנס דינייב כמחליף בדקה ה-77 בניצחון 0–1 על נפטצ'י באקו בגמר הגביע האזרי.

==קריירה בינלאומית==
ב-7 ביוני 2015 ערך דינייב את הופעת הבכורה שלו בנבחרת אזרבייג'ן, כשנכנס כמחליף לקראת המחצית השנייה בהפסד 1–4 לנבחרת סרביה במשחק ידידות.

==חיים אישיים==
אביו של דינייב הוא כדורגלן העבר שאהין דינייב. אחיו הגדול של ג'ושגון, כרים, גם הוא כדורגלן.

== תארים ==
; קרבאך
* אליפות אזרבייג'ן (3): 2015/2016, 2016/2017, 2017/2018
* הגביע האזרי (1): 2015/16

; נבחרת אזרבייג'ן עד גיל 23
* משחקי הסולידריות האיסלאמית (1): 2017

==קישורים חיצוניים==

קטגוריה:כדורגלנים אזרים
קטגוריה:קשרי כדורגל אזרים
קטגוריה:באקו: כדורגלנים
קטגוריה:כדורגלני שמאחי
קטגוריה:כדורגלני קרבאך
קטגוריה:כדורגלני סבאך
קטגוריה:כדורגלני זירה
קטגוריה:כדורגלני נבחרת אזרבייג'ן
קטגוריה:ילידי 1995
נאור שרון

נאור שרון (נולד ב-10 במרץ 1995) הוא כדורסלן ישראלי המשחק בעמדת הקלע בעירוני אילת מהליגה הלאומית בכדורסל.

==ביוגרפיה==
נאור שרון במדי הפועל חיפה
נולד בראשון לציון, החל לשחק כדורסל במכבי ראשון לציון, ובכיתה ז' עבר לקבוצת הנערים של מכבי תל אביב. כנער הצטרף לאקדמיה של פו אורטז הצרפתית, בה שיחק בשורותיה, ולאחר מכן שיחק בראסינג פריז.

בסוף 2012 חזר שרון לישראל ובעונת 2012/2013 הצטרף להפועל חולון. עקב מיעוט דקות משחק הצטרף בעונת 2013/2014 לקבוצת אליצור אשקלון מן הליגה הלאומית, תוך ניצול "הכרטיס הכפול" המאפשר לשחקני כדורסל צעירים מליגת העל בכדורסל לשחק במקביל גם בקבוצה מן הליגה הלאומית בכדורסל. הוא תרם בשורותיה 8.2 נקודות ו־5.4 אסיסטים בממוצע למשחק, אך עזב אותה כעבור שלושה חודשים, בתום שנת 2013.

בעונת 2014/2015 שיחק בקבוצת אליצור יבנה מן הליגה הלאומית בה קלע בממוצע 15 נקודות בממוצע למשחק.

בעונת 2015/2016 חתם לשנתיים בקבוצת מכבי אשדוד/באר טוביה. במהלך עונת 2016/2017 עזב את הקבוצה והצטרף להפועל אילת.

ב-12 באוגוסט 2018 חתם בהפועל חיפה.

בקיץ 2019 חתם בעירוני קריית אתא אך בדצמבר 2019 שוחרר מהקבוצה ובינואר 2020 חתם בוואלור רייקיאוויק מליגת העל האיסלנדית. במדייה שיחק כחצי עונה ורשם מאזן סטטיסטי של 13.8 נקודות ו-6.9 אסיסטים.

בקיץ 2020 חתם שרון לעונה אחת במכבי חיפה מליגת העל. בעונה זו שותף ב-22 משחקים והעמיד ממוצעים של 4.1 נק', 3.3 אסיסטים ו-1.7 ריבאונדים ב-17.7 דק', בסיום אותה העונה ירדה הקבוצה לליגה הלאומית.

באוקטובר 2021 חתם בגרינדביק מליגת העל האיסלנדית. בעונה זו שותף ב-22 משחקים והעמיד ממוצעים של 12.8 נק', 7.1 אסיסטים ו-3.9 ריבאונדים ב-32.8 דק' בסיום העונה הייתה הקבוצה במקום ה-7 והודחה ברבע גמר הפלייאוף.

בספטמבר 2022 חזר שרון לישראל, וחתם במכבי עירוני רמת גן מהליגה הלאומית.

==בנבחרות הצעירות==
שרון ייצג את ישראל בנבחרות השונות. היה שותף לאליפות אירופה במונטנגרו במסגרת נבחרת הקדטים בשנת 2010, שיחק באליפות אירופה דרג ב' במקדוניה בשנת 2011, והיה חבר בנבחרת הנוער ובנבחרת העתודה.

==קישורים חיצוניים==

* 

==הערות שוליים==

קטגוריה:כדורסלנים ישראלים
קטגוריה:כדורסלני אליצור יבנה
קטגוריה:כדורסלני עירוני נס ציונה
קטגוריה:כדורסלני הפועל חולון
קטגוריה:כדורסלני הפועל אילת
קטגוריה:כדורסלני מכבי אשדוד
קטגוריה:כדורסלני עירוני אשקלון
קטגוריה:כדורסלני הפועל חיפה
קטגוריה:כדורסלני מכבי חיפה
קטגוריה:כדורסלני עירוני קריית אתא
קטגוריה:כדורסלני מכבי עירוני רמת גן
קטגוריה:ישראלים שנולדו ב-1995
אלינור קטון

אלינור קטון (באנגלית: Eleanor Catton) MNZM (נולדה ב-24 בספטמבר 1985) היא סופרת ניו זילנדית ילידת קנדה. הרומן השני שלה "המאורות" זיכה אותה בשנת 2013 בפרס מאן בוקר.

==ביוגרפיה==
נולדה בעת שהוריה, אזרחי ניו זילנד, שהו בקנדה לשם השלמת לימודי הדוקטורט של אביה באוניברסיטת מערב אונטריו. המשפחה חזרה לניו זילנד בהיותה בת שש והתגוררה בקרייסטצ'רץ' בירת מחוז קנטרברי. בנערותה שהתה שנה בלידס לשם לימודים בבית הספר בלאונסווד הסמוכה ללידס. קטון למדה אנגלית באוניברסיטת קנטרברי והשלימה תואר שני בכתיבה יוצרת באוניברסיטת ויקטוריה בוולינגטון , בוולינגטון.

==קריירה ספרותית==
רומן הביכורים של קטון "The Rehearsal" (ראה אור בעברית בתרגומה של מיכל אלפון בשם "החזרה") שפורסם ב-2008, נכתב כחלק מעבודת המאסטר שלה, ועוסק בתגובות לרומן אסור שהתפתח בין מורה לג'אז לילדה בבית הספר התיכון שבו לימד. ספר זה זיכה אותה בפרס אורנג'. בשנת 2009 תוארה בדיילי מייל הבריטי כנערת הזהב של הספרות לאותה שנה.

הרומן השני שלה "The Luminaries" (ראה אור בעברית, אף הוא בתרגומה של מיכל אלפון, בשם "המאורות") יצא לאור בשנת 2013 וזיכה את קטון בפרס מאן בוקר, היא הייתה בגיל 28, המחברת הצעירה ביותר אי-פעם שזכתה בפרס. הרומן "המאורות", על 832 עמודיו היה הספר הארוך ביותר שזכה בפרס במשך 45 שנות קיומו, וזכה לשבחים רבים.

בעקבות ספר זה זכתה קטון לשלל תארים לשם כבוד ופרסים ספרותיים ובמרץ 2014 הוענק לה תואר חבר מסדר ההצטיינות של ניו זילנד.

בשנת 2020 לקחה חלק בכתיבת התסריט לסרט "אמה", עיבוד קולנועי לספרה של ג'יין אוסטן באותו שם מ-1815.

==קישורים חיצוניים==

* 

* 

==הערות שוליים==

קטגוריה:סופרות ניו זילנדיות
קטגוריה:תסריטאיות קולנוע
קטגוריה:זוכי פרס בוקר
קטגוריה:בוגרות אוניברסיטת ויקטוריה בוולינגטון
קטגוריה:ילידות 1985
רחב זנב

רחב זנב המכונה קרייט ימי (שם מדעי: Laticauda) הוא סוג של נחש ארסיים ממשפחת הפתניים החיים ברחבי הימים הטרופיים של האזור האינדו-פסיפי. הם שייכים לתת-ממשפחת נחשי ים אבל חלק מהחוקרים מגדירים אותם כתת-משפחה עצמאית (Laticaudinae). בניגוד לשאר נחשי הים הם מטילי ביצים ביבשה ועל כן עולים לחוף בעונת הרבייה.

נחשים אלו נפוצים בסמוך לחופי דרום-מזרח אסיה מהודו במערב עד לאיי פיג'י במזרח ומצפינים עד ליפן.

צבעם אפור-שחור עם זנב רחב שנתן לו את שמו. הם בעלי ריאות גדולות העוזרות להם לנשום ובעלי נחיריים גדולים הממוקמים גבוה ובעלי קשקשים רחבים. אורכם יכול להגיע ל-1.5 מ'. הם פעילים בלילות בין השוניות ומחפשים דגים, צלופחים דיונונים וסרטנים אותם הם הורגים עם ארסם הקטלני. בכמה איים הם צדים בחבורות גדולות ביחד עם כמה דגים ממשפחת הצניניתיים והמוליתיים.

הם יכולים להרוג גם אנשים שלא נזהרים. הם לא תוקפניים ורוב הנפגעים מהם הם דייגים המעלים אותם מרשתות בטעות.

==מינים==
*רחב זנב צהוב-שפה (Laticauda colubrina) 
* Laticauda crockeri 
* Laticauda frontalis 
* Laticauda guineai 
*רחב זנב כחול-שפתיים (Laticauda laticaudata) 
*רחב זנב ניו קלדוני (Laticauda saintgironsi) 
*רחב זנב ניואה (Laticauda schistorhynchus)
*רחב זנב שחור-רצועות (Laticauda semifasciata)

המינים L. schistorhynchus ו-L. semifasciata לעיתים מסווגים בסוג Pseudolaticauda.

==גלריה==
<gallery mode=packed>
קובץ:Sea Snake Niue.jpg
קובץ:Laticauda colubrina (Wakatobi).jpg
קובץ:Laticauda laticaudata (Ko Samui).jpg
קובץ:Tricot rayé-2.jpg
</gallery>

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1768
קטגוריה:טקסונים שתוארו בידי ג'וזפוס ניקולאוס לאורנטי
קטגוריה:פתני ים
נחש ים צבי

נחש ים צבי (שם מדעי: Emydocephalus) הוא סוג של נחשים ממשפחת הפתניים החיים ברחבי הימים הטרופיים של האזור האינדו-פסיפי. בניגוד לרוב בני המשפחה הם אינם ארסיים וחסרי שיניים כלל ובמקום זה יש להם מקור קרני כמו של צבי ים. המקור עוזר להם לגרד ביצי דגים מהסלעים בים.

תפוצתם העיקרית היא בימים הטרופיים של דרום-מזרח אסיה וצפון אוסטרליה. הם מצויים כמעט כל חייהם מתחת למים וגם משריצים צאצאים חיים בים.

==מינים==
* נחש ים צבי (Emydocephalus annulatus)
* Emydocephalus ijimae
* Emydocephalus szczerbaki

==קישורים חיצוניים==

קטגוריה:בעלי חיים שתוארו ב-1869
קטגוריה:טקסונים שתוארו בידי גרארד קרפט
קטגוריה:פתני ים
בית הסוהר של ארצות הברית, טרה הוט

בית הסוהר של ארצות הברית, טרה הוט הוא בית סוהר פדרלי בדרגת אבטחה מקסימלית ("Top Security Prison"), אשר ממוקם במערב מדינת אינדיאנה בארצות הברית, סמוך לגבולהּ של מדינת אילינוי. נכון ל-2017, כלואים בו כ-1,500 אסירים, לרבות 62 אסירים שנידונו לעונש מוות, או הממתינים לעונשם במסגרת מסדר מוות . המתקן מנוהל על ידי לשכת בתי הכלא הפדרלית.

== אודות בית הסוהר ==
=== היסטוריה ===
תצלום איזומטרי של חזית בית הסוהר
ההחלטה על הקמת בית הסוהר התקבלה ב-1938, ובנייתו הסתיימה ב-1940. הבחירה באתר טרה הוט נבעה בחלקה ממאמצי שתדלנות של לשכת המסחר של העיר טרה הוט. טרם הקמתו של מתקן הכליאה, גייסה לשכה זו כספים- לשם רכישת הקרקע עליה עתיד היה להיות מוקם המתקן. בתחילה, תמכו תושבי העיר בהקמת בית הסוהר בקרבת מקומות מגוריהם, בתקווה שהוא יספק משרות לתושבי האזור.

בית הסוהר שהוקם נועד בתחילה לכליאת אסירים אשר ביצעו עבירות קלות יחסית. הוא היה הראשון בארצות הברית שהוקם ללא חומה, והושם בו דגש על שיקום האסיר, לרבות מתן טיפולים פסיכולוגיים ופסיכיאטריים, כמו גם הפעלת תוכנית חינוכית-דידקטית, לשם שיפור השכלת האסירים, והעלאת הסיכוי להשתלבותם המחודשת בחברה- לאחר שחרורם.

בשנת 2004, הושלמה במקום הקמת מתקן חדש בדרגת אבטחה מקסימלית, אשר נבנה דרומית למתחם הכלא המקורי. לאחר הקמתו, הועתקו מתקני הכלא המקוריים- למתקן חדש זה. במתחם שהתפנה, הוקם מתקן כליאה פדרלי בדרגת אבטחה בינונית.

=== אגף הנידונים למוות ===
תצלום חזיתי של הכניסה{{ש}}למרכז הרפואי הפדרלי "קרסוול"{{ש}}("Federal Medical Center, Carswell")

בשנת 1993, החליט הממשל הפדרלי לקבוע את בית הסוהר טרה הוט כמתקן היחיד בארצות הברית, אשר נועד לשם הוצאה להורג של אסירים, לאחר פסיקת בתי משפט פדרליים על עונש מוות שנגזר עליהם. כמו כן, משמש מתקן כליאה זה כמתקן היחיד לאסירים פדרליים גברים שנידונו למוות, ואשר ממתינים לביצוע פסק הדין במסגרת מסדר מוות, באמצעות זריקת רעל. אסירות פדרליות (נשים) שנדונו למוות- כלואות במתקן אחר (לא בטרה הוט): המרכז הרפואי הפדרלי קרסוול , אשר ממוקם בפורט וורת' שבטקסס. 

הבחירה בכלא טרה הוט לשם כליאת והמתת אסירים מסוכנים ביותר, נבעה ממיקומו הגאוגרפי והמרכזי יחסית- בארצות הברית. 

ב-1999, החלה העברת נידונים למוות אל מתקן הכליאה החדש. בין האסירים הידועים לשמצה, אשר הוצאו להורג במתקן זה, היה טימותי מקווי, שהורשע בתכנון ובביצוע הפיגוע באוקלהומה סיטי בשנת 1995, והוצא להורג באמצעות זריקת רעל ב-2001.

==קישורים חיצוניים==

* 

טרה הוט
קטגוריה:אינדיאנה
קטגוריה:הוצאות להורג בארצות הברית
קטגוריה:מחלקת המשפטים של ארצות הברית
קטגוריה:אינדיאנה: מבנים
Rmdir

Rmdir --help Command - Unix
rmdir או rd (אנגלית: Remove Directory; "מחיקת תיקייה") היא פקודה במערכות ההפעלה יוניקס, DOS, OS/2 ו-Microsoft Windows למחיקת תיקייה קיימת.

* יש לשים לב לחשיבות האותיות הרישיות לפי סוג מערכת הפעלה.

==שימוש==
===סביבת Unix===
השימוש הסטנדרטי בפקודת <code>rmdir</code>, מחיקת תיקייה ריקה מתוכן, הוא כדלקמן:
<syntaxhighlight lang="bash">
rmdir folder_name
</syntaxhighlight>

השימוש בפקודת <code>rmdir</code> כאשר התיקייה מלאה בתוכן, יתבצע כדלקמן:
<syntaxhighlight lang="bash">
rmdir -r folder_name
</syntaxhighlight>

תפריט העזרה של פקודת <code>rmdir</code>:
<syntaxhighlight lang="bash">
rmdir --help
</syntaxhighlight>

===DOS & Microsoft Windows===
בסביבת DOS המקבילה לפקודת <code>rmdir</code> היא הפקודה החיצונית: <code>deltree</code>. הפקודה הפנימית rmdir (או rd) קיימת אף היא, אך היא מיועדת למחיקת תיקיות ריקות בלבד. בסביבת חלונות הפקודה המקבילה היא: <code>rd</code> ותבוצע כדלקמן: rd /s folder_name

==קישורים חיצוניים==
[http://mally.stanford.edu/~sr/computing/basic-unix.html רשימת פקודות יוניקס (באנגלית)]

[https://ss64.com/nt/ רשימת פקודות CMD (באנגלית)]

קטגוריה:פקודות מחשב
קטגוריה:פקודות יוניקס
עקב שחור

עקב שחור (שם מדעי: Buteogallus) הוא סוג של דורס יום מתת-משפחת העקבים, הנפוץ ברחבי אמריקה הדרומית, כאשר מספר מינים מצפינים עד לדרומה של אמריקה הצפונית. 

אלו דורסים גדולים יחסית, המזכירים מעט עיטים, והם די גדולים ביחס לשאר העקבים. הם בעלי נוצות שחורות על ראשם וצווארם עם זנב ארוך ורגליים ארוכות מעט. הם נפוצים במגוון בתי גידול ובעיקר באזורים לחים סביב נהרות. רגליהם בעלות קרסים, העוזרים להיאחז בטרף חלקלק כמו דגים או סרטנים. הם ניזונים גם מחיות יבשה ומנבלות.

==מינים==
* Buteogallus schistaceus
* Buteogallus lacernulatus
* Buteogallus aequinoctialis
* Buteogallus anthracinus
* Buteogallus gundlachii
* Buteogallus urubitinga
* עקב סוואנה (Buteogallus meridionalis)
* עקב-שחור מתבודד (Buteogallus coronatus)
* עקב שחור מצויץ (Buteogallus coronatus)

===מינים נכחדים===
* Buteogallus enectus
* Buteogallus sodalis
* Buteogallus fragilis
* Buteogallus milleri
* Buteogallus royi
* Buteogallus borrasi
* עקב דגטי (Buteogallus daggetti)
* עקב וודוורד (Buteogallus woodwardi)
* Buteogallus hibbardi
* Buteogallus concordatus
* Buteogallus irpus

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1830
קטגוריה:טקסונים שתוארו בידי רנה לסון
קטגוריה:עקבים
סיטרואן סוג 23

סיטרואן סוג 23, שנת 1950
סיטרואן סוג 23, תצורת ואן, שנת 1958
סיטרואן סוג 23 (Citroën Type 23) היא משאית קלה, אשר יוצרה על ידי חברת סיטרואן הצרפתית בין השנים 1935–1969. יוצרה גם גרסה של מיניבוס. הדגם נקרא גם "Citroen U 23".

הדגם היה בשימוש צבאות צרפת, בריטניה ופולין בתקופת מלחמת העולם השנייה. עד פלישת גרמניה לצרפת, במלחמת העולם השנייה נמסרו 12,000 יחידות בתקופה של פחות מ-10 חודשים. 

סך הכול יוצרו 121,902 יחידות. 

הדגם היה קרוי "סיטרואן סוג 23" - משקלו הכולל היה 2,300 ק"ג.

סיטרואן סוג 23

==מודלים==
* משאית קלה
* ואן
* מיניבוס

==דגמי סיטרואן סוג 23==
* סיטרואן סוג 23
* סיטרואן סוג 23s (לאחר מלחמת העולם השנייה)
* משנת 1940 גרסה ארוכה יותר ב-370 מ"מ (בדגם המשאית)

== תמונות ==
<gallery>
קובץ:Citroen U 23 (1).jpg| מיניבוס - סיטרואן סוג 23
קובץ:1936 Citroen U 23 (7334591584).jpg| מיניבוס - סיטרואן סוג 23, שנת 1936
קובץ:Citroen 23.jpg| מיניבוס - סיטרואן סוג 23
קובץ:1947 Citroën U23 (14156836832).jpg| סיטרואן סוג 23 - משאית קלה
קובץ:Citroën Type 23 --2.jpg|סיטרואן סוג 23 - משאית קלה
קובץ:Citroën Type 23 - Poste de conduite.JPG|סיטרואן סוג 23 - משאית קלה, מבט לתא הנהג
קובץ:Citroën U23 de 1950.jpg| סיטרואן סוג 23, שנת 1950
קובץ:1958 Citroen 23 R4 pic2.JPG| סיטרואן סוג 23, שנת 1958
קובץ:Citroën 23R dutch licence registration BY-86-VD pic3.JPG|סיטרואן סוג 23 ]
קובץ:Citroën Type 23.JPG|סיטרואן סוג 23 ]
</gallery>

==ראו גם==
* סיטרואן
* סיטרואן סוג B15
* סיטרואן סוג 29
* סיטרואן C15

==לקריאה נוספת==
* [https://translate.google.co.il/translate?hl=iw&sl=fr&u=https://lautomobileancienne.com/citroen-type-23-1935-1954/&prev=search סיטרואן סוג 23 ]
* [http://www.citroenet.org.uk/utilities/type-23/type23.html סיטרואן סוג 23 ] (citroenet)

==קישורים חיצוניים==

* [https://www.youtube.com/watch?v=pZaC8oGd0z8 סיטרואן סוג 23 ] (0:21), יו-טיוב
קטגוריה:מיניבוסים
קטגוריה:משאיות
23
קטגוריה:כלי רכב שהושקו ב-1935
קטגוריה:מכוניות צרפתיות
אחד משלנו (ספר)

אחד משלנו הוא ספר ילדים ונוער של ימימה אבידר-טשרנוביץ שיצא לראשונה ב-1947 בהוצאת נחום טברסקי עם איוריו של נחום גוטמן. הספר זכה להצלחה רבה ויצא במהדורות נוספות בהוצאות לאור שונות עם מאיירים שונים.

ב-2014 ערכו בנותיה של ימימה, רמה זוטא ודנה אבידר את הספר תוך כדי שינויים קלים של מילים ומשפטים כדי להתאים את הכתוב לשפה המובנת של הילדים כיום. הספר יצא עם איוריו המקוריים של נחום גוטמן.

ימימה טשרנוביץ כתבה בהקדמה כי הספר הוא המשך לספרה שמונה בעקבות אחד ובו ממשיך הילד חגי את הרפתקאותיו במקומות אחרים. אם בספר הקודם ה"אחד" היה מרגל גרמני שנלחמו בו הרי ב"אחד משלנו" ה"אחד" הוא ילד יהודי ניצול שואה ומתבודד שחגי וחבורתו משתדלים לעזור לו כדי שיהיה "אחד משלנו". בספר יש תיאורים של נופים ואתרים בארץ שאז היו לא כל כך נגישים.
==תקציר העלילה==
הוריו של חגי שולחים אותו ל"כפר הזורעים" שם יבלה את חופשת הפסח אצל ידידיהם ובתם רוני. הוריה של רוני מקבלים לאירוח בביתם את יוסי - נער ניצול שואה, שקט, מנוכר ומדוכא.

רוני לוקחת את חגי לסבא מנחם שהוא מומחה לטיפול בצמחים. הם מספרים לו על יוסף והוא אומר להם שמניסיונו יש רק פרח אחד שיוכל לעזור לו וזה העדעד הפורח בסביבת סלע אשת לוט.

לשיחה מאזין יחיעם, נכדו של סבא מנחם וחייל משוחרר מהצבא הבריטי והוא מחליט לעזור להם במסע המסוכן בבחינת "רואה ואינו נראה". לחבורה של חגי, רוני ויוסף מתווסף גם עוזי הלבקן.

לאחר שניסיונם לחדור לשדה תעופה (רמת דוד?) נכשל הם עולים על משאית תנובה שמביאה אותם לירושלים שם הם מתקבלים על ידי חבורת ילדים.

הם עוברים בנחל קדרון ובמכונית לוקחת אותם לעבר יריחו אך מתקלקלת באמצע הדרך והם נאלצים לרדת לוואדי (נחל פרת?) ועולים למנוחה במנזר מעל הנחל (מנזר סנט ג'ורג'?). הם ממשיכים לערבות יריחו ומתארחים אצל בדואים.

לבסוף הם מגיעים למפעל האשלג בצפון ים המלח ומתקבלים בשמחה על ידי בני העובדים. הם ממשיכים דרומה אך מותקפים על ידי שודדים ערביים. חגי ויוסף נופלים בשבי אך משוחררים על ידי לוחמים בפיקודו של אביו של חגי. הם מפנים את יוסף הקודח מחום וחגי מגיע עם חברים נוספים בסירה לסדום שם הוא מוצא את יחיעם המכוון אותו לפריחת העדעד התכול. העדעד נקטף וכולם חוזרים בסירה למפעל הצפוני, יחיעם כותש את עלי העדעד ומפזר על מים אותם שותה יוסף.

כעבור חודשיים מבקר חגי שוב בכפר ולהפתעתו רואה את יוסי בעת משחק כדור עומד בשער נלהב ומשלהב את כל הילדים. הוא הפך ל"אחד משלנו".

==קישורים חיצוניים==
*[http://www.dafdaf.co.il/details.asp?MenuID=1&SubMenuID=131&PageID=3918&Ot=%E0 ביקורת על ההוצאה החדשה של "אחד משלנו"], באתר דףדף

קטגוריה:ספרי ילדים ונוער בעברית
קטגוריה:ספרי 1947
קטגוריה:ספרי הוצאת כנרת
קטגוריה:ספרי זמורה ביתן
קטגוריה:ימימה אבידר-טשרנוביץ
סיטרואן סוג 29

סיטרואן סוג 29 (בצרפתית: Citroën Type 29) היא משאית קלה, אשר יוצרה על ידי חברת סיטרואן הצרפתית בין השנים 1933–1934. יוצרה גם גרסת מיניבוס עם 25 מקומות ישיבה.

דגם הסיטרואן סוג 29 התבסס על סיטרואן C6 ויוצרו ממנו 12,531 יחידות.

==תצורות==
* משאית קלה
* מיניבוס

==תמונה==
<gallery mode="packed-overlay" heights="200">
קובץ:Old Citroen truck - Flickr - Joost J. Bakker IJmuiden.jpg| סיטרואן סוג 29 - משאית קלה
</gallery>

==לקריאה נוספת==
* [http://www.citroenet.org.uk/utilities/type-29/type29.html סיטרואן סוג 29 ] (citroenet)

==קישורים חיצוניים==

קטגוריה:מיניבוסים
קטגוריה:משאיות
29
קטגוריה:כלי רכב שהושקו ב-1933
קטגוריה:מכוניות צרפתיות
קרן מנדל-ישראל

נשיא המדינה, ראובן ריבלין, ויו"ר קרן מנדל מורטון מנדל, בטקס הנחת אבן הפינה לבניין החדש של קרן מנדל-ישראל בירושלים, אוקטובר 2017]]
קרן מנדל-ישראל נוסדה ב-1990 על ידי האחים ג'ק, ג'וזף ומורטון מנדל מקליבלנד שבמדינת אוהיו. משימתה לחזק את ישראל ואת החיים היהודיים בה באמצעות טיפוח מנהיגים בתחומי החינוך והחברה.

==יחידות הקרן==
לקרן מנדל-ישראל חמש יחידות:
* בית ספר מנדל למנהיגות חינוכית: תוכנית בית ספר מנדל למנהיגות חינוכית נוסדה בירושלים בשנת 1992 בשיתוף עם משרד החינוך, זוהי תוכנית דו-שנתית, ומטרתה לפתח ולטפח מנהיגים חינוכיים בעלי חזון והשפעה שיניעו ויובילו תהליכים לקידום החינוך בישראל.. בשני העשורים האחרונים סיימו את התוכנית כ-500 בוגרים. התוכנית מתקיימת בירושלים. עד שנת 2015 היה בית ספר מנדל למנהיגות חינוכית חלק ממכון מנדל למנהיגות. כיום הוא יחידה נפרדת של קרן מנדל-ישראל.
* מכון מנדל למנהיגות: המכון נוסד בירושלים בשנת 1992 ומשמש אכסניה לתוכניות לטיפוח מנהיגות חינוכית וחברתית – תוכנית מנדל לפיתוח מנהיגות חינוכית בצה"ל, תוכניות מנדל לפיתוח מנהיגות בקהילה החרדית, תוכנית מנדל למנהיגות נוער, תוכנית מנדל לפיתוח מנהיגות בתרבות היהודית, ותוכנית מנדל למנהיגות באקדמיה בהכשרה להוראה. המכון שוכן בירושלים.

* מרכז מנדל למנהיגות בנגב: נוסד בשנת 2004. המרכז, השוכן בבאר שבע, מפתח ומפעיל תוכניות הכשרה למנהיגות מקומית ביישובי הנגב.
* מרכז מנדל למנהיגות בצפון: נוסד בשנת 2013. המרכז ממוקם במכללה האקדמית לחינוך "אורנים" והוא מפעיל תוכניות להכשרת מנהיגים חברתיים שייצרו גשרים בין היישובים הקטנים והקהילות המגוונות באזור.
* יחידת בוגרי מנדל: היחידה מלווה את הבוגרים ומסייעת בהשמתם. היחידה הוקמה במתכונתה הנוכחית בשנת 2006, ומשכנה בירושלים.

קרן מנדל-ישראל היא השלוחה הישראלית של קרן ג'ק, ג'וזף ומורטון מנדל, שמקום מושבה בעיר קליבלנד במדינת אוהיו בארצות הברית. מפעלי הקרן בישראל כוללים בין היתר את הלונדע – מוזיאון עולם הילדים בבאר שבע,, ובית הספר ללימודים מתקדמים במדעי הרוח באוניברסיטה העברית בירושלים, המכון למדעי היהדות ע״ש ג׳ק, ג׳וזף ומורטון מנדל באוניברסיטה העברית בירושלים, האגף לאמנות ותרבות יהודית ע״ש ג׳ק, ג׳וזף ומורטון מנדל במוזיאון ישראל, ומרכז ג'ק, ג'וזף ומורטון מנדל לחדשנות בירוחם. 
 
יו"ר הקרן עד לפטירתו היה מורטון מנדל, איש עסקים ופילנתרופ יהודי שתרומותיו לפרויקטים חברתיים בישראל הסתכמו בכ־400 מיליון דולר. מנדל חיבר את הספר "הסוד טמון באנשים". הנשיא הנוכחי של קרן ג'ק, ג'וזף ומורטון מנדל הוא פרופ' יהודה ריינהרץ, ומנכ"ל קרן מנדל-ישראל הוא משה ויגדור.

== קישורים חיצוניים ==

* 

==הערות שוליים==

קטגוריה:ארגוני חינוך בישראל
סיטרואן סוג B15

סיטרואן סוג B15 היא משאית קלה, אשר יוצרה על ידי חברת סיטרואן הצרפתית בין השנים 1926–1928. 

יוצרו 12,566 יחידות. הדגם נגזר מדגם Citroën Type B14.

הבלמים היו מסוג תוף.

==גרסאות==
* משאית פתוחה
* משאית סגורה

== תמונות ==
<gallery>
קובץ:1927 Citroën B 15 G (9065485131).jpg| סיטרואן סוג B15, שנת 1927
</gallery>

==ראו גם==
* סיטרואן
* סיטרואן סוג B2
* סיטרואן B14
* סיטרואן סוג 23
* סיטרואן סוג 29
* סיטרואן C15

==לקריאה נוספת==
* [http://www.citroenet.org.uk/utilities/b15/b15.html סיטרואן סוג B15] (לקוח מ- citroenet)

==קישורים חיצוניים==

קטגוריה:משאיות
B15
קטגוריה:דגמי מכוניות שהושקו ב-1926
קטגוריה:מכוניות צרפתיות
יהושע קלינג

ז'אן יהושע קלינג (כ"ח בסיוון ה'תרפ"ח, 16 ביוני 1928, שטרסבורג – ט' בחשוון ה'תשס"ד, 4 בנובמבר 2003, באר שבע), היה רב צרפתי, שכיהן כרב הראשי של ליון, בין 1955 ל-1974 וכרב הראשי של ניס, בין 1974 ל-1993.

== שנים ראשונות ==
יהושע קלינג נולד בשטרסבורג ב-16 ביוני 1928 לגסטון ופאני לבית וייל.

בזמן מלחמת העולם השנייה, לאחר גיוסו של גסטון לצבא הצרפתי וגירושם של כמה מבני המשפחה, המשפחה עברה לעיר פו (הפירנאים האטלנטיים).

לאחר המלחמה, התנדב יהושע בתנועות נוער יהודיות ונסע ברחבי צרפת כדי לנסות להשיב ילדים יהודים שאומצו במהלך המלחמה על ידי משפחות קתוליות. משפחת קלינג אירחה אצלה ילד כזה, אותו התקשה יהושע לשכנע לעזוב את משפחתו המאמצת.

היה מדריך בתנועת הצופים היהודיים ושימש כרב הנוער היהודי בפריז.

== קריירה ==
=== לה-ווארן (1949-1955) ===
ב-1945, במקביל ללימודי המשפטים שלו באוניברסיטת הסורבון, יהושע התחיל את לימודיו בסמינר לרבנות בפריז. בהתחלה לא הייתה לו כוונה להפוך לרב אלא לעבוד כעורך דין. הוא למד בבית המדרש כדי למצוא תשובות לשאלות תאולוגיות שהטרידו אותו לאחר החורבן של השואה.

ב-1949 נישא לאסתר חקון, השנה שבה התחיל לכהן כרבה של קהילת לה-ווארן.

=== ליון (1955-1974) ===
ב-1955, הרב הראשי לצרפת יעקב קפלן מינה אותו לרבה הראשי של העיר ליון.

עם הגעתו, יזם הרב קלינג מספר תקנות שנועדו לשקם את הקהילה של ליון. ייסד שני בתי ספר יהודיים, אחד לבנים ואחד לבנות, וארגן מחנות נופש עבור הנוער היהודי.

ב-1974, החליט לעזוב את ליון. לאחר ניסיון במץ שנדחה על ידי הרב קפלן, הוא בחר בניס. בליון יחליף אותו עוזרו הצעיר הרב ריצ'רד וורטנשלאג, שמכהן בתפקיד עד היום.

=== ניס (1974-1993) ===
הרב קלינג עמד בראש קהילת יהודי ניס במשך כשני עשורים. שם יזם את ייסוד תחנת הרדיו היהודית רדיו שלום-ניצן. היה אחראי על סדר היום של השידורים. התחנה הפכה לאמצעי להפצת ענייני דת, קהילה, ופוליטיקה.

ב-1980, לאחר התפטרותו של הרב הראשי קפלן, וכן בשנת 1987, הועלה שמו של הרב קלינג בתור מועמד לעמוד בראשות יהדות צרפת. בסופו של דבר נבחרו הרב שמואל סיראט ב-1980 והרב יוסף סיטרוק ב-1987.

=== ישראל (1993-2003) ===

ב-1993 יצא הרב קלינג לפנסיה ועלה לישראל, שם התגורר בכפר מימון. הרב מרדכי בן-שושן החליף אותו בתפקיד רבה של ניס.

לאחר מספר מחלות, הרב יהושע קלינג נפטר ב-4 בנובמבר 2003 בבית החולים סורוקה באר שבע. נטמן בכפר מימון. אשתו אסתר נפטרה בחודש מרץ 2017.

השפעתו בקהילות שבהן כיהן כרב ניכרת עד היום.

== משפחתו ==
בנו של הרב קלינג, הרב אלי קלינג הוא מנהל של סמינר "חמדת הדרום" לעולות צעירות מצרפת שאותו ייסד בכפר מימון.

== שונות ==
* הרב קלינג היה ידוע בשל נקיטת עמדות נגד מדיניות החוץ של צרפת כלפי ישראל, אותה תיאר כאנטי-ישראלית באופן שרירותי.
* היה בין יוזמי השינוי במשך כהונת הרב הראשי לצרפת מכהונה לחיים לכהונה של 7 שנים עם אפשרות להיבחר שוב.
* היה נואם בעל שם.

== הנצחה ==
* המרכז הקהילתי היהודי של העיר ניס הפך למרכז ז'אן קלינג באוקטובר 2008.

== ביבליוגרפיה ==
* אלי קלינג, Sous le Talith du Rabbin (תחת טליתו של הרב), 2012

== ראו גם ==
* בית הכנסת הגדול של ליון
* יהדות צרפת

 

קטגוריה:רבני ערים באירופה
קטגוריה:רבנים צרפתים
קטגוריה:בוגרי תנועת הצופים היהודים בצרפת
קטגוריה:בוגרי בית המדרש הרבני של צרפת
קטגוריה:ישראלים שנולדו ב-1928

קטגוריה:ישראלים שנפטרו ב-2003
פרנסיס אנדרו גפני

פרנסיס אנדרו "דרו" גפני (באנגלית: Francis Andrew "Drew" Gaffney; נולד ב-9 ביוני 1946) הוא רופא אמריקאי. בעבר הוא עבד עבור נאס"א והשתתף ב-STS-40 בשנת 1991 (לצד מילי היוז פולפורד). כיום הוא פרופסור לרפואה באוניברסיטת ואנדרבילט.

גפני נולד בעיר קרלסבד שבניו מקסיקו. 

הוא סיים את לימודיו בבית ספר תיכון בקרלסבד בשנת 1964. הוא קיבל תואר ראשון במדעי הרוח מאוניברסיטת קליפורניה בברקלי ב-1968 וב-1972 הוא הוסמך לדוקטור ברפואה באוניברסיטת ניו מקסיקו.

כקולונל במשמר האוויר הלאומי של טקסס, גפני שימש כרופא אוויר עבור טייסת אלינגטון 147 ביוסטון.

גפני שימש מבקר כמדען בכיר במדעי החיים במטה נאס"א מינואר 1987 עד יוני 1989. הוא עבד יחד עם רופאים אחרים בספייסלאב. הוא היה חבר בכמה קבוצות עבודה והוביל צוותי מחקר ותכנון יחד עם מדענים צרפתים, גרמנים וסובייטים. 

לאחר 15 שנים של ניסיון בתחום חקר הלב ותפעול של ציוד של אקוקרדיוגרפיה, גפני היה לחבר במשימה ה-11 של מעבורת החלל קולומביה - STS-40. חלקו במשימה הוקדש למחקים בנושא הנדסה ביו-רפואית והתנסות ברפואה בחלל. הוא היה בחלל במשך 218 שעות, 14 דקות ו-20 שניות.

גפני נשוי לאליזבת בורגו ולהם שתי בנות.

== קישורים חיצוניים ==

* [http://www.spacefacts.de/bios/astronauts/english/gaffney_andrew.htm ביוגרפיה]

== הערות שוליים ==

קטגוריה:אסטרונאוטים אמריקאים
קטגוריה:קרדיולוגים אמריקאים
קטגוריה:רופאים אמריקאים
קטגוריה:בוגרי אוניברסיטת קליפורניה בברקלי
קטגוריה:בוגרי אוניברסיטת ניו מקסיקו
קטגוריה:סגל אוניברסיטת ואנדרבילט
קטגוריה:אמריקאים שנולדו ב-1946
מרטין אנגל

מרטין סטיבן "מרטי" אנגל (באנגלית: Martin Stephen "Marty" Engel; 25 בינואר 1932 - 29 בינואר 2022) היה אתלט יהודי-אמריקאי, אלוף ארצות הברית (1953), שיאן ארצות הברית, אלוף המכביות (הרביעית 1953 והחמישית 1957) וסגן-אלוף המשחקים הפאן-אמריקאיים (מקסיקו סיטי 1955) ביידוי פטיש.

== ביוגרפיה ==
אנגל נולד וגדל בניו יורק.

===1952===
====אלוף ארצות הברית====
במבחנים האמריקאים לאולימפיאדת הלסינקי (1952) שנערכו בלוס אנג'לס, קליפורניה ב-27 ביוני 1952 זכה אנגל במדליית זהב ביידוי פטיש בשיא אישי חדש של 55.60 מטר. במשחקים עצמם, הוא עלה לשלב הגמר עם עוד 25 אתלטים בתוצאה של 50.00 מטר. בשלב הגמר הוא פסל את שלושת הניסיונות שלו.

===1953===
באליפות ארצות הברית שנערכה בדייטון אוהיו ב-27 ביוני 1953 זכה אנגל במדליית זהב ביידוי פטיש בתוצאה של 56.92 מטר ובכך הגן על תוארו.

====שיאן ארצות הברית====
בתחרות שנערכה בבולטימור, מרילנד ב-11 ביולי 1953 קבע אנגל ביידוי פטיש שיא ארצות הברית חדש של 59.55 מטר. שיפור לשיא הוותיק בן ה-40 שנה.

====אלוף המכביה====
בתחרויות האתלטיקה של המכביה הרביעית שנערכו בסוף ספטמבר 1953 זכה אנגל בשתי מדליות, זהב וארד. מדליית זהב ביידוי פטיש בתוצאה של 49.87 מטר, לפני ציטרון מארצות הברית (47.72 מטר) ומאירון מישראל (41.18 מטר) ומדליית ארד, בהדיפת כדור ברזל בתוצאה של 14.22 מטר, אחרי ברנרד מאייר (16.36 מטר) וסטן למפרט (15.92 מטר), שניהם מארצות הברית. נוסף לכך, סיים במקום רביעי בזריקת דיסקוס בתוצאה של 36.58 מטר.

===1954===
באליפות ארצות הברית שנערכה בסנט לואיס בשנת 1954 זכה אנגל במדליית כסף בידוי פטיש בתוצאה של 56.51 מטר.

===1955===
====סגן-אלוף הפאן אמריקה====
במשחקים הפאן אמריקאיים השניים שנערכו במקסיקו סיטי במרץ 1955 זכה אנגל בשתי מדליות, כסף וארד. מדליית כסף, ביידוי פטיש בתוצאה של 53.36 מטר ומדליית ארד, בהדיפת כדור ברזל בתוצאה של 14.62 מטר.

===1956===
במבחנים האמריקאים לאולימפיאדת מלבורן (1956) סיים אנגל במקום רביעי ביידוי פטיש בתוצאה של 59.23 מטר ולכן הוא לא נכלל במשלחת האמריקאית למשחקים.

===1957===
בתחרויות האתלטיקה של המכביה החמישית שנערכו בשנת 1957 זכה אנגל בשתי מדליות זהב, בהדיפת כדור ברזל בתוצאה של 14.86 מטר, לפני אורי זוהר (14.01 מטר) וברוך חבס (13.67 מטר), שניהם מישראל וביידוי פטיש בתוצאה של 53.83 מטר, לפני ב. פיליפס מאוסטריה (41.13 מטר) ופנחס פולונסקי מישראל (39.36 מטר).

===1960===
בתחרות שנערכה ביונקרס, מדינת ניו יורק ב-11 ביוני 1960 קבע אנגל ביידוי פטיש שיא אישי חדש של 61.74 מטר.

== שיאים אישיים ==
* הדיפת כדור ברזל: 15.40 מטר (1954)
* זריקת דיסקוס: 43.13 מטר (1956) 
* יידוי פטיש: 61.74 מטר (1960)

אנגל נפטר ב-29 בינואר 2022.

==קישורים חיצוניים==

* 

== הערות שוליים ==

קטגוריה:ניו יורק: אישים
קטגוריה:אתלטים יהודים אמריקאים
קטגוריה:מיידי פטיש
קטגוריה:הודפי כדור ברזל אמריקאים
קטגוריה:אתלטים באולימפיאדת הלסינקי (1952)
קטגוריה:משתתפים יהודים באולימפיאדת הלסינקי (1952)
קטגוריה:אלופי המכביה: אתלטים
קטגוריה:אמריקאים שנולדו ב-1932
קטגוריה:אמריקאים שנפטרו ב-2022
טיילת מצוקי הדנובה בגאלאץ

הטיילת היא הרצועה הירוקה בין הנהר ובין העיר
טיילת מצוקי הדנובה בגאלאץ בחורף
"מנהרת הזמן" בטיילת מצוקי הדנובה בגאלאץ
טיילת מצוקי הדנובה בגאלאץ (ברומנית Promenada falezei Dunării la Galați) היא טיילת מטופחת המשתרעת לאורך ארבעה קילומטרים על גדת הדנובה בתחומי העיר גאלאץ. הטיילת מורכבת משני שבילים, האחד במעלה המצוקים והשני לרגלי המצוקים, כשהפרשי הגובה מגיעים עד 50 מטרים ובין שני השבילים יש מעברים מדורגים. המדרגות במעברים המדורגים הן ברוחב מטר וחצי ויש מקומות מוסדרים למנוחה במעברים. לאורך הטיילת מוצבים ספסלים המאפשרים מנוחה למטיילים.

המצוקים הם שרידי חוף עתיק של הים השחור מהתקופה בה הים הגיע עד למקום זה וגלי הים עיצבו את החוף. הים נסוג והצטמק, אך השאיר אחריו את החוף. בשנות השישים של המאה העשרים נעשו עבודות לייצוב המצוקים. על החלק העליון של המצוקים נבנו שכונות ועורק תחבורה ראשי. השביל התחתון, לרגלי המצוקים, נועד לתיירות בלבד ונאסרה כניסת כלי רכב.

בשנות השבעים של המאה העשרים הוצבו בטיילת פסלי מתכת רבים, שנוצרו במהלך מחנה יצירה יזום בשנים 1976, 1977 ו-1991. סך הכל הוצבו בטיילת ובמקומות נוספים בגאלאץ 42 פסלי מתכת.

גשמים שופעים וממושכים גורמים לעיתים לתזוזות קרקע והופעת בולענים בשטחי הטיילת. בשנים 2005 ו-2010 הדנובה עלתה והציפה את הטיילת התחתונה.

== קישורים חיצוניים ==
* [https://www.google.co.il/maps/place/Aleea+Faleza+Dunării,+Galați,+רומניה/@45.4247288,28.0486302,17z/data=!3m1!4b1!4m5!3m4!1s0x40b6df1d43494eb7:0xa9aa42a8aebc9beb!8m2!3d45.4247288!4d28.0464415 מפת הטיילת] 
* [http://www.ziarulevenimentul.ro/stiri/Iasi/faleza-dunarii--99464.html Faleza Dunării] 
* [http://amfostacolo.ro/impresii9.php?iid=6958&d=o-zi-in-galati-si-imprejurimi--galati O zi in Galați și împrejurimi] 
* [http://adevarul.ro/locale/galati/efectele-alunecarilor-teren-faleza-dunarii-galati-7_5821c7155ab6550cb85112d4/2_5821ca1e5ab6550cb8512854.html#photo-head Efectele alunecărilor de teren pe Faleza Dunării, la Galaţi] תמונות המתעדות בולענים שנוצרו מתנועות קרקע לאחר הגשמים.
* [https://web.archive.org/web/20170306135442/http://galatiturism.altervista.org/faleza-dunarii/?doing_wp_cron=1488770129.1003930568695068359375 Faleza Dunării – coloana vertebrală a turismului în Galați] למאמר מצורפים תצלומים של פסלי המתכת המוצבים בשביל התחתון.
* [https://amfostacolo.ro/impresii9.php?iid=78263&d=o-zi-in-galati-si-imprejurimi--galati Parfum de tei pe faleza Dunării – Galați] 

==הערות שוליים==

קטגוריה:רומניה: תיירות
קטגוריה:גאלאץ
קטגוריה:דנובה
גאלאץ
פיונה אוקס

פיונה אוקס (באנגלית: Fiona Oakes; נולדה ב-1 באוגוסט 1966, צ'סטרפילד , אנגליה) היא רצת מרתון ואולטרה מרתון בריטית המחזיקה בשלושה שיאי עולם בריצת מרתון, ופעילה טבעונית לזכויות בעלי חיים המנהלת מקלט לבעלי חיים .

==ביוגרפיה==
אוקס היא לוחמת אש בגמלאות המתגוררת באסקס, אנגליה ומנהלת את המקלט 'Tower Hill Stables' בו כ-400 חיות משק וחיות מחמד. בגיל שלוש, אימצה אורח חיים צמחוני, ובגיל שש, אימצה אורח חיים טבעוני. לדבריה, היא מקדישה את חייה לפעילות עבור בעלי החיים, והיא החלה לרוץ בשנת 2000 כדי לקדם אורח חיים טבעוני ולהמחיש יכולות אתלטיות המבוססות על תזונה טבעונית. בריצותיה, אוקס נוהגת ללבוש חולצות עם מסרים טבעוניים, ובאחת הריצות אף רצה מחופשת לפרה.

==ריצה למרחקים ארוכים==
בשנת 2000, אוקס השתתפה לראשונה בריצת מרתון, ובה זכתה במקום הראשון. נכון לשנת 2017, השתתפה במעל 50 ריצות מרתון וזכתה במקום הראשון ב-11 מתוכן. תוצאת השיא של אוקס בריצת מרתון עומדת על זמן של 2:38. בשנת 2013, השתתפה במרתון הקוטב הצפוני בטמפרטורה של 28- מעלות צלזיוס, הגיעה למקום הראשון בקטגוריית הנשים ובמקום השלישי מבין כלל המשתתפים. את המרתון סיימה עם תוצאת זמן של 4:53 ובכך שברה שיא מהירות של נשים ב-45 דקות. באותה השנה, השתתפה במרתון הקרח באנטארקטיקה, סיימה אותו במקום הראשן עם תוצאת זמן של 4:20:02, ובכך שברה שיא מהירות של נשים. בשנת 2014, אוקס רצה בשבעה מרתונים במשך שבעה ימים עוקבים, סיימה במקום הראשון בקטגוריית נשים (בפער של 26 דקות מהרצה שהגיעה למקום השני) ובמקום השמיני מבין כלל המשתתפים.

===רשימת הישגים חלקית===
*מקום ראשון במרתון הלסטד .
*מקום ראשון במרתון רובניימי.
*מקום ראשון במרתון Levi International.
*מקום ראשון במרתון דארטמור.
*סיום אולטרה מרתון סהרה (ריצת 251 ק"מ לאורך שישה ימים עם כל הציוד הנחוץ על הגב).
*מקום ראשון בקטגוריית נשים במרתון הקוטב הצפוני ומקום שלישי בכלל.

==קישורים חיצוניים==

* [http://fionaoakesfoundation.co.uk/ קרן פיונה אוקס - אתר אינטרנט]
* [http://www.towerhillstables.com/ מקלט בעלי החיים 'Tower Hill Stables' - אתר אינטרנט]
* 
* [https://www.youtube.com/watch?v=qjJcn4Tq5hc Fiona Oakes - BBC Look East film h264], Tom Williams
* [https://www.youtube.com/watch?v=9iqS4Dy9Azg Making t/ Connection Chp 2 Fitness], TheVeganSociety
* 
* [http://edition.cnn.com/2015/03/04/sport/fiona-oakes-extreme-marathon-runner/ Fiona Oakes: 'Queen of the Extreme' redefines art of running], CNN, March 5, 2015

==הערות שוליים==

קטגוריה:טבעוניות בריטיות
קטגוריה:ספורטאיות טבעוניות
קטגוריה:פעילות זכויות בעלי חיים בריטיות
קטגוריה:רצות מרתון
קטגוריה:רצי אולטרה מרתון
קטגוריה:שיאניות עולם בריטיות: אתלטיקה
קטגוריה:בריטים שנולדו ב-1966
קטגוריה:בריטיות שנולדו ב-1966
אן פטרסון

פטרסון עם [[יושב ראש המטות המשולבים מרטין דמפסי ועם שר ההגנה ושליט מצרים בפועל מוחמד חוסיין טנטאווי, פברואר 2012]]
אן וודס פטרסון (באנגלית: Anne Woods Patterson; נולדה ב-4 באוקטובר 1949) היא דיפלומטית אמריקאית שכיהנה כשגרירת ארצות הברית במצרים, בפקיסטן, בקולומביה ובאל סלוודור וכממלאת מקום שגריר ארצות הברית באומות המאוחדות.

==ביוגרפיה==
פטרסון נולדה בפורט סמית' שבארקנסו. ב-1971 סיימה תואר ראשון במכללת ולסלי ולמדה לתואר שני באוניברסיטת קרוליינה הצפונית בצ'אפל היל.

ב-1973 החלה את שירותה במחלקת המדינה של ארצות הברית. בתחילת הקריירה שלה שימשה יועצת כלכלית בין השאר בלשכת המודיעין והמחקר ובלשכת הכלכלה והעסקים של מחלקת המדינה. בשנים 1984–1988 שימשה נספחת כלכלית וקונסולית בערב הסעודית, בשנים 1988–1991 שימשה חברה במשלחת ארצות הברית למוסדות האו"ם בז'נבה, בשנים 1991–1993 שימשה ראש מחלקת מדינות הרי האנדים (דרום אמריקה) ולאחר מכן שימשה סגנית לתת-מזכיר מחלקת המדינה לענייני האמריקות.

ב-1997 מונתה לשגרירת ארצות הברית באל סלוודור, בשנת 2000 מונתה לשגרירת ארצות הברית בקולומביה. ב-2003 חזרה לארצות הברית ומונתה למשנה למפקח הכללי של מחלקת המדינה. ב-2004 מונתה למשנה לשגריר ארצות הברית באומות המאוחדות, ולאחר התפטרותו של השגריר ג'ון דנפורת' מילאה את מקומו מינואר 2005 עד כניסתו לתפקיד של ג'ון בולטון באוגוסט אותה שנה. בתפקידה הבא שימשה תת-מזכיר המדינה לענייני המלחמה בסמים ובפשיעה בינלאומית.

ביולי 2007 מונתה לשגרירת ארצות הברית בפקיסטן וכיהנה בתפקיד עד אוקטובר 2010. באוגוסט 2011 מונתה לשגרירה במצרים, היא כיהנה בתפקיד במהלך תקיפת שגרירות ישראל במצרים, במהלך הבחירות במדינה ביוני 2012 ועלייתם לשלטון של הנשיא מוחמד מורסי ותנועת האחים המוסלמים. בתקופת ההפיכה במצרים בקיץ 2013, הייתה מושא למחאות עקב זיהויה וזיהוי ארצות הברית כתומכים במורסי ובאחים המוסלמים. זמן קצר לאחר הדחתו של מורסי נאלצה פטרסון לעזוב את תפקידה והוחלפה על ידי רוברט ביקרופט. בדצמבר 2013 מונתה לתת-מזכיר המדינה לענייני המזרח הקרוב, תפקיד בו כיהנה עד פרישתה משירות החוץ בינואר 2017. לאחר פרישתה מונתה לחברה בוועדה המייעצת לאסטרטגיית ביטחון לאומי במחלקת ההגנה של ארצות הברית.

במהלך שירותה הדיפלומטי עוטרה באות מסדר חוזה מטיאס דלגדו מממשלת אל סלוודור, באות מסדר הקונגרס מהקונגרס הקולומביאני ובאות מסדר בויאקה מממשלת קולומביה. כמו כן זכתה למספר פרסים ועיטורי שירות ממחלקת המדינה של ארצות הברית.

לאחר פרישתה היא מכהנת בנציבות האוניברסיטה לביטחון לאומי וכעמיתה במכון ג'קסון ליחסים בינלאומיים באוניברסיטת ייל.

נשואה לדייוויד ואם לשני בנים.

==קישורים חיצוניים==

* [https://2001-2009.state.gov/r/pa/ei/biog/88177.htm אן פטרסון] בארכיון מחלקת המדינה
* [http://www.nndb.com/people/847/000122481/ אן פטרסון] באתר nndb.com

==הערות שוליים==

קטגוריה:שגרירי ארצות הברית במצרים
קטגוריה:שגרירים בפקיסטן
קטגוריה:שגרירים באל סלוודור
קטגוריה:שגרירים בקולומביה
קטגוריה:דיפלומטים אמריקאים
קטגוריה:פוליטיקאיות אמריקאיות
קטגוריה:בוגרות מכללת ולסלי
קטגוריה:בוגרי אוניברסיטת קרוליינה הצפונית בצ'אפל היל
קטגוריה:אמריקאיות שנולדו ב-1949
קטגוריה:אמריקאים שנולדו ב-1949
חיי קסם

חיי קסם (באנגלית: Charmed life) הוא ספר פנטזיה לילדים ונוער, שנכתב בידי הסופרת הבריטית דיאנה וין ג'ונס. ספר זה הוא הראשון בסדרת הספרים העולמות של קרסטומנסי, העוסקת בעולם הדומה למציאות אך בעל מאפיינים קסומים, שבו תמיד יש אדם הנושא בתואר "קרסטומנסי", אשר אחראי למנוע שימוש בכשפים לרעה בעולמו שלו ובעולמות המקבילים הרבים.

== תקציר העלילה ==
אריק, המכונה "חתול", ואחותו גוונדלין צ'אנט, נשלחים להתגורר אצל קרובי משפחתם בטירת קרסטומנסי, לאחר שהוריהם מתו בתאונה. גוונדלין היא מכשפה חזקה, אך חתול הוא חסר כוחות קסם, למרות שהמבוגרים בטירה משוכנעים שהוא בעל כוחות. לגוונדלין יש שאיפות רבות, אך אף אחד מאנשי הטירה לא שם לב ליכולותיה, והיא מנסה למשוך את תשומת לבם באמצעות תעלולי קסם שונים, חלקם משעשעים וחלקם אף מרושעים. חתול מואשם בעזרה לאחותו, אף על פי שהוא אינו מסוגל לבצע קסמים. בסופו של דבר, לאחר תעלול מרושע במיוחד, נענשת גוונדלין וכוחות הקסם שלה נלקחים ממנה.

באחד הימים נעלמת גוונדלין, ובמקומה מופיעה ג'אנט, ילדה הנראית בדיוק כמוה, אך בעלת אופי שונה לחלוטין. ג'אנט וחתול מאחדים כוחות כדי לגלות מה קרה, וכדי להסתיר את נוכחותה של ג'אנט בטירה. דבר זה מתברר כמאתגר במיוחד, מאחר שבעולמה של ג'אנט אין קסמים, ואף על פי שהוא דומה מאוד לעולמו של חתול, ההיסטוריה שלו שונה לגמרי, כך שג'אנט מתקשה להעמיד פנים שהיא גוונדלין. במהלך הרפתקאותיהם יחד מגלה חתול כי אכן יש לו כוחות קסם, אך אחותו גנבה אותם ממנו כל השנים הללו, וכן שיש לו תשע נשמות, ועל כן הוא אחד מהקוסמים החזקים ביותר בעולם, ומיועד להיות הקרסטומנסי הבא. עם זאת, נשמות רבות כבר אבדו לו בשל תאונות או בגלל קסמיה המרושעים של אחותו.

גוונדלין וקבוצה של קוסמים מורדים מנסים לפתוח שער כדי לכבוש עולמות אחרים. הם לוכדים את קרסטומנסי, שמאבד את כוחות הקסם שלו במגע עם כסף, וחתול נאלץ להציל את המצב לבדו. לבסוף המורדים מנוצחים, וגוונדלין שבה אל היקום המקביל שאליו ברחה, וג'אנט נשארת יחד עם חתול.

== קישורים חיצוניים ==
* [https://www.keter-books.co.il/חיי-קסם הספר] באתר כתר
* 
* 

קטגוריה:ספרי פנטזיה
קטגוריה:ספרים בריטיים
קטגוריה:ספרי דיאנה וין ג'ונס
קטגוריה:ספרי הוצאת כתר
אלכסיה, נסיכת הולנד

אלכסיה יוליאנה מרסלה לאוריטאן (בהולנדית: Alexia Juliana Marcela Laurentien; נולדה ב-26 ביוני 2005) היא נסיכת הולנד. בתם השנייה של וילם-אלכסנדר, מלך הולנד ומקסימה, מלכת הולנד, והשנייה בסדר הירושה לכתר ממלכת ארצות השפלה.

==חיים==
הנסיכה אלכסיה נולדה ב-26 ביוני 2005 בשעה 14:41 (שעון מקומי), בבית החולים ברונובו שבהאג, הולנד. אביה רשם את לידתה ב-28 ביוני בבניין העירייה הישן בהאג. הנסיכה אלכסיה היא בת של וילם-אלכסנדר, מלך הולנד ומקסימה, מלכת הולנד. מצד אביה היא נצר לשושלת אורנג'-נסאו ונכדה לביאטריקס, מלכת הולנד. מוצאה של אמה הוא מארגנטינה. ב-19 בנובמבר הוטבלה לנצרות בכנסייה בעיר ואסנאר, תוך שימוש במי נהר הירדן מארץ ישראל. בין סנדקיה נמנים יוהאן-פריסו, נסיך אוראניה-נסאו ומתילדה, מלכת בלגיה.

אלכסיה היא בתם השנייה של המלך והמלכה. אחותה הגדולה קתרינה אמליה היא יורשת הכתר הנוכחית. אחותה הקטנה הנסיכה אריאנה נולדה ב-2007. אלכסיה מתגוררת בטירה מלכותית הממוקמת בעיירה במערב הולנד ביחד עם הוריה ואחיותיה. הנסיכה דוברת הולנדית, אנגלית וספרדית ומתעניינת בנגינה בפסנתר, רכיבה, הוקי קרח, טניס ובלט. בפברואר 2016 שברה הנסיכה את עצם הירך הימנית שלה במהלך חופשת סקי באוסטריה. היא נאלצה להשתמש בקביים במשך זמן מה.

==שם==
על פי עדותו של המלך, השם "אלכסיה" הוא על שמו, ונבחר בגלל התעקשותה של אשתו. המלך הדגיש שבתו אינה קרויה על שם אלכסיה גרינדה, בתו הבלתי-חוקית של ברנהרד, נסיך ליפה-ביסטרפלד. היא קרויה גם "יוליאנה" - על שם סבתא רבה שלה יוליאנה, מלכת הולנד, "מרסלה" - על שם אחת מדודותיה של אמה המשמשת גם כסנדקית שלה, ו"לאוריטיאן" על שם לאוריטיאן, נסיכת אוראניה-נסאו, אשת דודה קונסטנטין, נסיך אוראניה-נסאו.

==אילן יוחסין==

==קישורים חיצוניים==

* [https://web.archive.org/web/20060101014858/http://www0.kb.nl/dossiers/koningskinderen/koningskinderen.html מידע על לידת הנסיכה] 
* [https://web.archive.org/web/20161002144310/http://www.eo.nl/blauwbloed/artikel-detail/foto-overzicht-prinses-alexia-11-jaar/ תמונות של הנסיכה]
* [https://web.archive.org/web/20170306143156/http://www.koningsfan.dse.nl/alexia.html תמונות נוספות]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בית אוראניה-נסאו
קטגוריה:ילדי משפחות מלוכה
קטגוריה:נסיכות הולנדיות
קטגוריה:הולנדיות שנולדו ב-2005
קטגוריה:הולנדים שנולדו ב-2005